ਹ਼ਸਨ ਮਿੰਨ੍ਹਾਜ

ਹ਼ਸਨ ਮਿੰਨ੍ਹਾਜ (، ، ; ਜਨਮ 23 ਸਤੰਬਰ, 1985) ਇੱਕ ਅਮਰੀਕੀ ਕਾਮੇਡੀਅਨ, ਸਿਆਸੀ ਟਿੱਪਣੀਕਾਰ, ਲੇਖਕ, ਨਿਰਮਾਤਾ, ਅਦਾਕਾਰ, ਅਤੇ ਟੈਲੀਵਿਜ਼ਨ ਹੋਸਟ ਹੈ। ਉਹ ਆਪਣੇ ਨੈਟਫ਼ਲਿਕਸ ਸ਼ੋਅ ਪੈਟਰਿਓਟ ਐਕਟ ਵਿਦ ਹ਼ਸਨ ਮਿੰਨ੍ਹਾਜ ਲਈ ਸਭ ਤੋਂ ਵੱਧ ਜਾਣਿਆ ਜਾਂਦਾ ਹੈ, ਉਸਨੇ ਦੋ ਪੀਬੋਡੀ ਅਵਾਰਡ ਅਤੇ ਦੋ ਵੈਬੀ ਅਵਾਰਡ ਜਿੱਤੇ ਹਨ।

ਸਟੈਂਡ-ਅਪ ਕਾਮਿਕ ਵਜੋਂ ਕੰਮ ਕਰਨ ਅਤੇ ਟੈਲੀਵਿਜ਼ਨ ਦੀਆਂ ਛੋਟੀਆਂ-ਛੋਟੀਆਂ ਭੂਮਿਕਾਵਾਂ ਵਿੱਚ ਦਿਖਾਈ ਦੇਣ ਤੋਂ ਬਾਅਦ, ਉਹ ਦੀ ਡੇਲੀ ਸ਼ੋਅ 'ਤੇ ਸੀਨੀਅਰ ਪੱਤਰਕਾਰ ਦੇ ਤੌਰ 'ਤੇ 2014 ਤੋਂ 2018 ਤੱਕ ਆਪਣੇ ਕੰਮ ਲਈ ਮਸ਼ਹੂਰ ਹੋਇਆ। ਹ਼ਸਨ ਮਿੰਨ੍ਹਾਜ, 2017 ਵਾਈਟ ਹਾਊਸ ਦੇ ਪੱਤਰਕਾਰਾਂ ਦੇ ਖਾਣੇ 'ਤੇ ਫ਼ੀਚਰਡ ਸਪੀਕਰ ਸੀ। ਉਸ ਦੀ ਪਹਿਲੀ ਸਟੈਂਡ-ਅਪ ਕਾਮੇਡੀ ਫ਼ਿਲਮ, ਹੋਮਕਮਿੰਗ ਕਿੰਗ, ਨੇ 23 ਮਈ, 2017 ਨੂੰ ਪਹਿਲੀ ਵਾਰ ਨੈਟਫ਼ਲਿਕਸ 'ਤੇ ਲਾਂਚ ਕੀਤੀ ਗਈ। ਇਸ ਫ਼ਿਲਮ ਨੂੰ ਆਲੋਚਕਾਂ ਤੋਂ ਸਕਾਰਾਤਮਕ ਸਮੀਖਿਆ ਮਿਲੀ, ਅਤੇ 2018 ਵਿੱਚ ਉਸਨੇ ਆਪਣਾ ਪਹਿਲਾ ਪੀਬੋਡੀ ਅਵਾਰਡ ਪ੍ਰਾਪਤ ਕੀਤਾ।  ਅਗਸਤ 2018 ਵਿੱਚ ਮਿਨਹਾਜ ਨੇ ਹਫਤਾਵਾਰੀ ਕਾਮੇਡੀ ਸ਼ੋਅਡੇਲੀ ਸ਼ੋਅ ਛੱਡ ਦਿੱਤਾ ਅਤੇ 28 ਅਕਤੂਬਰ, 2018 ਨੂੰ ਨੈਟਫਲਿਕਸ 'ਤੇਪੈਟਰਿਓਟ ਐਕਟ ਵਿਦ ਹ਼ਸਨ ਮਿੰਨ੍ਹਾਜ ਦੀ ਸ਼ੁਰੂਆਤ ਕੀਤੀ। ਅਪ੍ਰੈਲ 2019 ਵਿੱਚ, ਉਸ ਨੇ ਪੈਟਰਿਓਟ ਐਕਟ ਦੇ ਲਈ ਆਪਣਾ ਦੂਜਾ ਪੀਬੋਡੀ ਪੁਰਸਕਾਰ ਜਿੱਤਿਆ ਹੈ, ਅਤੇ ਉਸਨੂੰ ਟਾਈਮਜ਼ ਦੀ ਸੰਸਾਰ ਦੇ 100 ਪ੍ਰਭਾਵਸ਼ਾਲੀ ਲੋਕਾਂ ਵਿੱਚ ਸੂਚੀਬੱਧ ਕੀਤਾ ਗਿਆ ਸੀ।

 ਮੁੱਢਲਾ ਜੀਵਨ ਅਤੇ ਪਰਿਵਾਰ 
ਹਸਨ ਇੱਕ ਭਾਰਤੀ ਮੁਸਲਮਾਨ ਪਰਿਵਾਰ ਤੋਂ ਹੈ ਜਿਸਦਾ ਪਿਛੋਕੜ ਅਲੀਗੜ੍ਹ, ਉੱਤਰ ਪ੍ਰਦੇਸ਼ ਦਾ ਹੈ। ਉਸ ਦੇ ਮਾਪੇ, ਨਜ਼ਮੇ ਅਤੇ ਸੀਮਾ, ਡੇਵਿਸ, ਕੈਲੀਫ਼ੋਰਨੀਆ ਚਲੇ ਗਏ, ਜਿੱਥੇ ਹ਼ਸਨ ਮਿੰਨ੍ਹਾਜ ਦਾ ਜਨਮ ਅਤੇ ਪਾਲਣ-ਪੋਸ਼ਣ ਹੋਇਆ ਸੀ।  ਉਸਦੇ ਜਨਮ ਤੋਂ ਬਾਅਦ, ਉਹ ਅਤੇ ਉਸਦਾ ਕੈਮਿਸਟ ਪਿਤਾ ਸੰਯੁਕਤ ਰਾਜ ਅਮਰੀਕਾ ਵਿੱਚ ਰਹੇ ਅਤੇ ਉਸਦੀ ਮਾਂ ਮੈਡੀਕਲ ਸਕੂਲ ਪੂਰਾ ਕਰਨ ਲਈ ਅੱਠ ਸਾਲਾਂ ਲਈ ਭਾਰਤ ਚਲੀ ਗਈ। ਹ਼ਸਨ ਮਿੰਨ੍ਹਾਜ ਨੂੰ 8 ਸਾਲ ਦੀ ਉਮਰ ਤੱਕ ਨਹੀਂ ਪਤਾ ਸੀ ਕਿ ਉਸਦੀ ਇੱਕ ਭੈਣ ਹੈ ਅਤੇ ਉਦੋਂ ਹੀ ਪਤਾ ਲੱਗਿਆ ਜਦੋਂ ਉਸਦੀ ਮਾਂ ਅਤੇ ਭੈਣ ਪੱਕੇ ਤੌਰ 'ਤੇ ਭਾਰਤ ਤੋਂ ਵਾਪਸ ਆਏ। ਉਹ ਅੰਗ੍ਰੇਜ਼ੀ ਤੋਂ ਇਲਾਵਾ ਹਿੰਦੀ ਅਤੇ ਉਰਦੂ ਵਿੱਚ ਵੀ ਮਾਹਰ ਹੈ। ਉਸਦੀ ਭੈਣ, ਆਇਸ਼ਾ ਮਿੰਨ੍ਹਾਜ, ਸੈਨ ਫ਼ਰਾਂਸਿਸਕੋ ਬੇ ਖੇਤਰ ਵਿੱਚ ਇੱਕ ਅਟਰਨੀ ਹੈ। ਹਾਸ ਨੇ 2003 ਵਿੱਚ ਡੇਵਿਸ ਸੀਨੀਅਰ ਹਾਈ ਸਕੂਲ ਪਾਸ ਕੀਤਾ ਤੇ ਫਿਰ ਕੈਲੀਫ਼ੋਰਨੀਆ ਯੂਨੀਵਰਸਿਟੀ, ਡੇਵਿਸ ਵਿਖੇ ਮੁੱਖ ਵਿਸ਼ਾ ਰਾਜਨੀਤੀ ਵਿਗਿਆਨ ਰੱਖਦੇ ਹੋਏ ਪੜ੍ਹਾਈ ਕੀਤੀ। ਯੂਨੀਵਰਸਿਟੀ ਤੋਂ ਉਹ 2007 ਵਿੱਚ ਗ੍ਰੈਜੂਏਟ ਹੋਇਆ।

 ਹਵਾਲੇ 

 ਬਾਹਰੀ ਲਿੰਕ 






ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਜਨਮ 1985